Pagsasao a Meriam

Ti pagsasao a Meriam (iti dayta met laeng a pagsasao Meriam Mìr; ken Miriam, Meryam, Mer, Mir, Miriam-Mir, kdpy. ken Akindaya, Isten, Esten, Akindaya a Lingsat Torres, ken Able Able) ket ti pagsasao ti tattao iti bassit nga isla ti Mer (Isla Murray), Waier ken Dauar, Erub (Isla Darnley), ken Ugar (Isla Stephens) idiay akindaya a Lingsat Torres, Queensland, Australia. Iti pagsasao nga Akinlaud a Lingsat Torres, ti Kalaw Lagaw Ya, daytoy ket tinawtawagan iti Mœyam wenno Mœyamau Ya. Daytoy laeng ti pagsasao a Papuano nga adda iti teritorio ti Australia.

Pannakaidasig 
Naidasig idi ti Meriam iti pamilia nga Akindaya a Trans-Fly ti Trans–Baro a Guinea babaen ni Stephen Wurm, nga isu ket nakarikna a dagitoy ket mankatalinaayda kadagiti tidda ti kasabayan a sasao a Trans–Baro a Guinea; ken sinaruno daytoy babaen ti Ethnologue (2005). Idi 2005, inkeddeng ni Malcolm Ross a ti sasao nga Akindaya a Trans-Fly ket saanda a paset ti pilo ti Trans–Baro a Guinea, uray no inbatina a sibubukel ti pamilia a kas kameng ti Meriam. Nangikeddeng kadagiti panagtunton ni R. M. W. Dixon (2002) a kas saan a napasingkedan iti panagkabagian a pagbaetan dagiti pagsasao ti Karayan Fly ken ti Meriam, ngem saan a nalawag no ania ti nangibatayann ti tuntonna, gapu ta ti Meriam Mir ket addaan iti adu a gatad iti pannakaitunos kadagiti kabsatna a pagsasao, ken ti naisangayan a gatad iti a panagsinnaranay a pannakaawat ket tuntonen babaen dagiti agsasao iti Meriam. Dagiti kasta a pannakaitunos ti Trans-Fly ket mairaman dagiti personal a pangsandi ken berbal ken nominal a morpolohia. Nabirukan da Mitchell ken Piper (di naipablaak a papel) a ti Meriam Mìr ket addaan kadagiti 78% a pannakaitunos kadagiti kakabasatna a pagsasao a Papuano a Trans-Fly, ti mabati a bokabulario ket nangruna nga agtaud iti Australiano.

Dagiti nagibasaran

Dagiti akinruar a silpo 
Opolera Wetpur Serbisioo ti Anglikanoa Nasantuan a Komunion iti Meriam

Sasao nga Akindaya a Trans-Fly
Dagiti pagsasao ti Australia